Cándido Fernández Mazas

Cándido Fernández Mazas, coñecido como Dichi,El Pueblo Gallego. 2/12/1924 nado en Ourense o 18 de decembro de 1902 e finado en Pedrouzos (Castro Caldelas) o 15 de novembro de 1942, foi un pintor, debuxante, ilustrador, humorista gráfico e escritor galego.Páxina web de Cándido Fernández Mazas Está encadrado dentro do grupo d'"Os Novos", xunto con Maruxa Mallo, Arturo Souto, Manuel Colmeiro Guimarás, Carlos Maside e Manuel Torres. A súa pintura caracterizouse pola bimensionalidade.Diccionario enciclopédico galego universal. Foi bolseiro da Deputación de Ourense en París, onde bebeu de Henri Matisse, Pablo Picasso e Paul Cézanne. No ano 2020 a Consellería de Cultura e Turismo da Xunta de Galicia e a Asociación Galega de Profesionais da Ilustración (AGPI) dedicáronlle o Día da Ilustración.Homenaxe Di2020: Cándido Fernández Mazas

 Traxectoria 
Fillo de Nicanor Fernández Rodríguez, militar, e Remedios González Mazas, desde moi novo distinguiuse polos seus dotes de debuxante. Ós doce anos abandonou os estudos para pasar por sucesivos obradoiros de pintura. Entrou en contacto con intelectuais e artistas locais a quen foi retratando. En 1922 comezou a colaborar co diario Galicia. Diario de Vigo, facendo ilustracións, e na revista Alfar ata 1923, ano en que ilustrou Kindergarten, libro de poemas de Paco Luis Bernárdez. En 1924 comezou a colaborar con artigos e debuxos en El Pueblo Gallego e en 1925 como linoelista no diario La Zarpa. Coa axuda da Deputación de Ourense trasladouse a París para completar a súa formación pictórica. Alí asistiu ao faladoiro de Miguel de Unamuno e frecuentou personaxes da vangarda francesa,Enciclopedia Galega Universal para volver catro meses máis tarde. En 1926 fundou, con Augusto María Casas, a revista Galaxia.

En 1927 volveu a Francia de novo como bolseiro da Deputación e achegouse ao surrealismo. Empezou entón a ter problemas de manía persecutoria ata a súa morte.Dicionario biográfico de Galicia. En 1929 dirixiu a parte artística da revista Gaceta de Galicia. Posteriormente trasladouse a Madrid e colaborou en distintas publicacións e actos culturais, á vez que enviou colaboración gráfica e literaria á revista Escuela del Trabajo, de Ourense. Fixo o cartel e os monicreques, pintou os decorados e participou nas actividades culturais das Misións Pedagóxicas dirixidas por Rafael Dieste, en 1933 por Galicia e Castropol e en 1934 nas localidades segovianas de Turégano e Cantalejo, onde deixou o documento gráfico do cartel do Retablo de fantoches. Namorouse platonicamente da actriz Margarita Xirgu.Cándido Fernández Mazas na Colección Afundación.

O comezo da Guerra civil española sorprendeuno no gabinete de prensa de Gobernación en Madrid. En 1937 desprazouse a Valencia, onde colaborou na revista El Combatiente Rojo, do Partido Obrero de Unificación Marxista, e en Umbral. Desertou na Fronte de Teruel e agochouse. Foi detido polo exército sublevado en Xàbia cando pretendía pasar a Alacant.Diccionario Biográfico electrónico. Estivo preso na cadea de Valencia cinco meses ata ser liberado por influencia de seu pai, capitán do exército franquista, e de Sebastián Martínez-Risco, xuíz. Volveu a Penedo en (Castro Caldelas), en moi mal estado mental e físico, e abandonou toda actividade plástica e intelectual.

A súa obra artística atópase dispersa. Ademais dos debuxos de diferentes publicacións, pintou numerosos cadros, entre eles Ventana al campo, Rapaza, Rumba, Ángel de la paz, un retrato de Luís Seoane e retratos de Sebastián Martínez-Risco.

Como escritor, ademais de artigos xornalísticos, publicou Santa Margorí (Madrid, Alcor Galaico, 1930) unha parábola en tres escenarios en prosa galega e unha farsa en sete momentos titulada Los cuernos disparatados (1932).Publicados conxuntamente nun único volume por Ediciós do Castro en 1981, con introdución de Rafael Dieste. ISBN 84-7492-061-2. Tamén deixou preparado un libro de versos, Aleteia.

Teñen obra súa o Museo Galego de Arte Contemporánea Carlos Maside e a Colección Afundación.

En 2002 o Círculo de Belas Artes de Madrid dedicoulle unha exposición antolóxica.

Unha rúa da cidade de Ourense leva o seu nome.

 Galería de imaxes 

 Notas 

Referencias

 Véxase tamén 
 Bibliografía 















 {{Cita libro |ligazónautor=Fernando Martínez Vilanova |nome=F. |apelidos= |título=A pintura galega (1850-1950). Escola, Contextualización e Modernidade |ano=1998 |editorial=Xerais |isbn=978-84-8302-271-9 |ref=harv }}



 , Antón (dir.) (1998). Artistas galegos. Tomo VI. Pintores. Vangarda histórica''. Nova Galicia Edicións. ISBN 84-87755-33-X.



 Outros artigos 
 Día da Ilustración
 Fauvismo
 Armando Fernández Mazas
 Mario Fernández Mazas

 Ligazóns externas 

 Ficha en galegos.info
 Bibliografía pintoresgallegos.com

Categoría:Pintores de Galicia do século XX
Categoría:Ilustradores de Galicia
Categoría:Debuxantes de Galicia
Categoría:Caricaturistas de Galicia
Categoría:Nados en Ourense
Categoría:Nados en 1902
Categoría:Finados en 1942
Categoría:Día da Ilustración
Categoría:Escritores de Galicia en lingua galega
Categoría:Dramaturgos de Galicia
Categoría:Poetas de Galicia
Categoría:Poetas en lingua galega
Categoría:Misiones Pedagógicas
Categoría:Pintores de Galicia coa obra no dominio público